  Виталий Пронин Ижкарын туннэ ӧсъёссэ усьтӥз сӧсыр нылпиослы чаклам элькун реабилитационной центр. Ф. Киркоров, А. Бречалов, М. ГуцериевСое усьтонэ пыриськизы Россиысь но Удмуртиысь кивалтӥсьёс, ужбергатӥсьёс. Тодмо кырӟась но композитор Филипп Киркоров центрлы матысь эш но юрттӥсь луоз шуыса оскытӥз. Реабилитация центрез лэсьтон кутскиз 2014-тӥ арын. Йылаз-пумаз вуттӥзы миым толсуре. Со дырысен пушказ кулэ тӥрлыкъёс но оборудование басьтон мынӥз. Оглом юртэз пуктонлы быдтэмын 700 миллион манет. Со полысь 244 миллионэз - со пӧртэм бюджетъёсысь уксё. 470 миллионзэ висъязы пӧртэм фондъёс. Тужгес трос уксёзэ быдтӥз Михаил Гуцериев ужбергатӥсьлэн «Нефтиса» фондэз. Центрын инвалид нылпиослы пӧртэм юрттэт сётыны быгато. Вань бассейнъёс, эмъян но массаж лэсьтон кабинетъёс но трос мукетыз. Араз татын тазалыксэс юнматыны быгатозы 1 сюрс 600 пиналъёс. Россиын таӵе юртъёс ӧжыт ай. Выль юртэн тодматскон ужрадын Михаил Гуцериев центрез азьланяз но уз кушты шуыса оскытӥз. Фондэз сое возьыны уксё висъялоз. Тодмо кырӟась Филипп Киркоров центрез шефствое басьтӥз. Эдуард Степанов Туспуктӥз Эдуард Степанов Ф. Киркоров Ижын реабилитационной центрен тодматскон дыръя Пиналъёс кизилиослы концерт возьматӥзы  